**Konverents „Euroopa jahimeeste ettevalmistamine sigade Aafrika katku tõrjeks“.**

**30. detsembril kohtusid Saksamaal Dortmundis teadurid, jahimehed poliitikud jt huvigrupid, et arutleda sigade Aafrika katku (SAK) tõrje tõhustamise ja jahimeeste rolli olulisuse üle. Suurimaks võiduks tauditõrjes on lisaks koostööle see, et Tšehhi on olnud efektiivse tauditõrje tulemusena pea aasta taudivaba.**

„Hea meel on tõdeda, et Tšehhis pole seakatkujuhtumeid olnud juba peaaegu aasta (alates 2018. aasta aprillis ‒ *toim*), mis näitab, et sellega on võimalik võidelda,“ selgitas Euroopa Komisjoni toidu- ja tervishoiu ekspert Vytenis Andriukaitis. Ta rõhutas, et seakatk on meile tõsine väljakutse ning on oluline, et iga jahimees oleks teadlik selle levikust. „Jahimehed on unikaalsel kohal, et sellesse võitlusesse panustada ning neil on selles tauditõrjes äärmiselt oluline roll,“ lisas ta. Vyteniuse videokõnet saab vaadata SIIT: <https://www.youtube.com/watch?v=uLLXratb_MI>.

Kõrgetasemelisel seakatku konverentsil osalesid teadurid ning eksperdid Euroopa Komisjonist, Euroopa toiduohutusametist (EFSA), maailma loomatervishoiu organisatsioonist OIE, Euroopa talupidajate liidust ja seakasvatusest ja riiklikest jahindusorganisatsioonidest. Eksperdid rõhutasid, et sigade Aafrika katk (SAK) on täna üks olulisemaid teemasid Euroopas ning on ainult aja küsimus, mil see Euroopas laiemat kandepinda kinnitab, mistõttu on oluline teha koostööd ja võtta kasutusele ennetavad abinõud.

Euroopa jahindusorganisatsiooni FACE president Torbjörn Larsson rõhutas, et jahimeeste kohustus on taudilevikut piirata. „Me oleme metsas silmad ja kõrvad ning näeme esimestena katku muutusi,“ rõhutas ta. Larsson tõdes, et see konverents on suur edusamm tauditõrjes. „Jahimeestena on meil palju kogemusi ja eksperte ning oskame igal tasandil kaasa rääkida, millega ametnikud peaksid otsuste tegemisel arvestama,“ lisas ta.

Europarlamendi „Bioloogiline mitmekesisus, jahindus ja maamajandus“ intergrupi president Karl-Hans Florenzi selgitas, et „euroopa jahimehed, sh FACE, peaks uuesti häält tõstma, et oluline sõnum taas sihtgrupini jõuaks ning selle olulist ära ei unustataks“. Selleks on pidevalt vaja ka finantse, et protsesse mõjutada ning huvid oleks kaitstud. Ühtlasi tänas Florenz jahimehi tehtud töö eest ning andis teada, et lõpetab sel aastal oma ametipostil.

Videosõnumi edastas samuti Saksa toidu- ja põllumajandusministeeriumist Julia Klöckner, kes selgitas, et SAK on väga suur oht ka meie majandusele, eriti suurtele seakasvatusettevõtetele. Ta rõhutas, et sellised haigused nagu SAK ei tunne riigipiire ning jahimehed on seetõttu ka mõistnud piiriülese koostöö vajadust ja tauditõrje meetmete teadlikkuse tõstmist. Vaata videotervitus siit (saksa k) <https://www.youtube.com/watch?v=m_KBDbs7pLw>.

„Saksamaa on probleemi ennetamisega tegelnud juba kolm aastat,“ ütles Saksa jahiseltsi DJV president Hartwig Fischer. Saksa jahimehed tunnevad muret ligihiiliva katku üle ning on teinud suured plaanid selle ennetamiseks. „Jahimeestega head koostööd tehes suudame metssigade populatsiooni hallata,“ oli ta kindel.

Fischer väljendas ebakindlust seakatku tõrjeks ehitatud tarade suhtes, mida lisaks Tšehhile ja Belgiale võttis ette ka Taani (Taani ja Saksa vahelisele alale, Saksast 20 km). Saksamaal on metssigade arvukus 20% suurenenud, mistõttu tuleb SAKi ennetuse osas tööd teha. Sakslased tegid ka jahimeestele mobiilirakenduse, kuhu saab vaatlusi ja leide kirja panna. Fischer pidas oluliseks seakatkust ja selle ohtudest ikka ja jälle rääkida, nii taudileviku riikides kui ka seal, kuhu see veel jõudnud pole.

Euroopa Liidu veterinaar ja toiduohutuse Leedu atašee Žilvinas Ilevičius tegeleb juba 2014. aastast seakatkuga. Ta rääkis SAKi ajaloost ja levikust. Žilvinas rõhutas, et seakatk mõjutab oluliselt kaubandust ning enamik seafarmid kannatavad suurte kahjude käes. „Siiani on tauditõrjele kulutatud juba üle 5 miljoni euro ja kui see hääbumise märke nii pea ei näita, võib see tõusta kuni 8 biljoni euroni,“ tõi ta välja. Samuti rääkis ta, et jahimehi on seakatk ka emotsionaalselt mõjutanud, kui peavad pidevalt SAKi nakatunud emisite ja põrsastega tegelema.

Žilvinas toonitas, et seakatku suhtes tuleb olla valvas, eriti neil, kelleni pole taudi veel jõudnud. Ühtlasi soovitas ta huvigruppidel jahimeestega suhelda ja initsiatiivi üles näidata bioohutuse koha pealt. Samuti tuleks Žilvinas sõnul uutest leidudest teavitada. Keeruline on seda ohjata aladel, kus on sigade populatsioon väga suur. Samuti tuleks austada jahi keelustamise otsust uutes levikupiirkondades.

EFSA looma- ja taimestiku osakonna juhataja Nikolaus Kriz tegi ülevaate uutest SAKi riskianalüüsist ja hinnangust. Varaseks katku tuvastamiseks on riigis vaja küttimist suurendada aladel, kus on metssigade arvukus tihe. Ühtlasi on äärmiselt oluline rümpade võimalikult kiire äravedu ja hävitamine. Näiteks on Eestis uuritud selle mõju ning taudileviku seost maanteede liiklustihedusega. EFSA uuringust selgus, et küttimismahu tõstmine on katkutõrjeks olnud 80% efektiivne.

Nikolaus toetas riigipiiride vahelist kontrolli tõhustamist ning katku teadlikkuse tõstmist, bioohutuse järgimist ja passiivse seire tegemist. Ta andis teada, et jahimeestel ja SAKist puutmata riikidel on võimalik Euroopa Komisjonilt taotleda toetust SAKi teadliku tõstmiseks ja kampaaniate tegemiseks. Riigid, kuhu SAK pole jõudnud, saavad taotleda rahalist toetust ka testide tegemiseks jms.

**Jahimeeste kogemused**

Eesti kogemusest koostöö ja tauditõrje teavitamisest rääkis EJSi pressiesindaja-toimetaja Andra Hamburg. Hamburg keskendus Eesti eduloole infoteavituse ja koostöö vallas ning rääkis mida on jahimehed koostööd riigi ja seakasvatajatega teinud.

Tšehhi jahimeeste seltsi esindaja Miloš Ježek rääkis aga Tšehhi positiivsest kogemusest seakatkuga. 2017. aasta juulis alustasid nad taudaiala tarastamisega, mis oli 50 000 ha pikk. Kuu aega pärast seda oli ala lähistel taas uus juhtum, misjärel otsustati, et rümpasid tuleks põletada.

SAKi tõrje meetodid Tšehhis kavandasid nii riigiametnikud kui kohalikud huvigrupid, sh jahimehed. Nagu varasematest kogemustest teada, avastasid riigis katku jahimehed. Tarastamisega tegelesid nii ametnikud kui jahimehed, kuid tara organiseeris riik. Seejärel suurendati riigis ka küttimismahtu ning veterinaarid tegelesid rümpade hävitamisega.

Eduka taudiga võitlemise tulemus peitub tema sõnul kõigi osapoolte koostöös. Kuigi katku pole tuvastatud juba peaaegu aasta, toimub edasi koostöö testide kogumisega ning katku olemuse uurimisega.

Belgia jahiseltsi esindaja Jean-Marie Giffroy rääkis SAKi kogemusest Belgias. Esmalt üritasid nad määratleda taudileviku piirkonda, mis oli võrdlemisi lähedal riigipiiridele ja tiheda liiklusega maanteedele, mistõttu oli raske ala tarastada. Riik otsustas toetada igat jahimeest 100 euroga, et hüvitada rümpade transport ja intensiivistada küttimist. Ühtlasi pikendati metsseajahti jaanuari lõpuni ning jaotati riik kaheks tauditsooniks.

Läti jahimeeste seltsi esindaja ja FACE Balti asepresident Linda Dombrovska rääkis seakatku algusaja kogemusest ning tänas konverentsi eest, et lõpuks on koostöö niivõrd arenenud, et kõik huvigrupid on Euroopa tasandil esindatud. Ta tõi välja, et seakatk on tõsine viirus, mida inimesed aitavad levitada, selle illustreerimiseks näitas ta videot kuidas katk Lätis on levinud. „Praegu on riigid paremas seisus kui meie, kes esimestena seakatku käes vaevlesime,“ tõdes Dombrovska. Seakatku tõrjumisel on mõjuv tegur ka ilmal, kuna enne labori kontrolli on vaja neid säilitada (oluliselt mõjutab nii lumerohke ja külm talv kui soe suvi). SAKi tagajärjel on arvukas määravalt langenud, kui enne oli 74 000 isendit, siis nüüd on see kahanenud 19 000-le.

Lätis tekkis tauditõrje puhul küsimus kas rümbad põletatakse või maetakse. Kuna Euroopa on väga mitmekesine, siis ühine lahendus kõigile paraku ei sobi.

OIE esindaja Venemaal Budimir Plavšić tõi välja, et nad on jahimeestega koostööd teinud juba 2011. aastast. Samuti näitas ta varasemaid projekte ning tõi välja, mida on aastate jooksul SAKi suhtes tehtud. SAK levib jõudsalt ka Hiinas. OIE koostas möödunud aastal käsiraamatu (vaata siit: <http://web.oie.int/RR-Europe/eng/eng/Regprog/docs/docs/GF-TADs%20Handbook_ASF_WILDBOAR%20version%202018-09-25.pdf>) SAKi kohta ning on kavas tegevuskava veelgi täiustada.

Rahvusvahelise jahimeeste organisatsiooni CIC esindaja dr Torsten Mörner rääkis CICist ja näitas seakatku viimaseid levikupiirkondi. Ta rõhutas, et ka tavainimeste seas tuleb SAKi teadlikkust tõstma. Ühtlasi tuletas ta meelde, et ka jahimehed reisivad palju ning sealjuures tuleks tagada bioohtus. Mörner näitas ka Euroopa tihedat kaarti, kuhu Läti jahimehed reisisid. Mörner väljendas jahimeeste pahameelt, et nad on riigiasutustele selja keeranud, kuna pole suudetud SAKiga võidelda. Samuti rääkis ta, et Saksamaal moodustab ulukiliha arvestatava osa majandusest. Kokku teenitakse ulukiliha pealt üle 197 miljoni euro.

„Me ei saa rääkida hetkel seakatku hävitamisest, kuna saame taudilevikut küll vähendada, aga ei saa seda täielikul tõrjuda,“ tõdes Mörner. Siinkohal on tähtsaim roll just jahimeestel ning neid tuleks kaasata ka meetmete ja tauditõrjekontrolli välja töötamisse.

Saksa Friedrich-Loeffleri instituudi teadur Sandra Blome tegi ülevaate SAK viiruse olemusest, viroloogiast ja selle keerukusest tõrje protsessis. „Seakatk on nagu sõjalaev, see on äärmiselt keeruline viirushaigus,“ tõdes Blome. Ta rääkis, et palju ressurssi on kulutatud vaktsiini välja töötamiseks, ent see ei tööta SAKi puhul ning muutused viiruses on väga aeglased. Lihtsat vaktsiini pole olemas, kuna viroloogia on nii keeruline. Nt rümpade külmutamine ei toimi, kuna kraadid peavad olema äärmiselt külmad, muidu võib see aastaid keskkonnas ringelda, kärbsed jms pole aga väga suured viiruse edasikandjad. SAK on kõige kiiremini levinud siiski vere kaudu ja on seetõttu kõige ohtlikum levitaja.

Itaalia keskkonnakaitse ja teadusuuringute instituudi ISPRA teadur Vittorio Guberti rääkis seakatku ja bioohutuse uuringutest. Euroopas on seni üle 300 000 km2 katkuga nakatunud. Belgia ja Prantsuse vahel ehitati tara, aga talvel toimub seal siiski liikumine ning juba on tuvastatud uusi taudileide. „Viirus on metsas, mitte ainult metssigade seas,“ rääkis Guberti taudi olemusest. „ See on viirus, mis on just metsas ja levib seal, metssiga on sealjuures peamine osavõtja,“ lisas ta. Siiani on metssea populatsiooni raske, kui mitte võimatu hallata, kuna populatsioon on liiga suur. Samas tõi ta näitena Eesti, kus on intensiivse küttimise tagajärjel nüüdseks vaid 0,15 metssiga km2 kohta, aga katk siiski levib.

Konverentsi lõpus toimus paneel erinevate huvigruppide esindajatega, kellelt küsiti soovitusi katkutõrjeks. Eksperdid olid ühel meelel, et huvigruppide vahel on vaja usaldust ja koostööd, et SAKiga võidelda. Samuti soovitati plaanida pikaajalist strateegia plaani ning bioohutust arvestades suunata rohkem jahimehi küttima.